CELEX: 22017D1286
Language: sk
Date: 2016-02-05 00:00:00
Title: Rozhodnutie Spoločného výboru EHP č. 3/2016 z 5. februára 2016, ktorým sa mení príloha I (Veterinárne a fytosanitárne záležitosti) k Dohode o EHP [2017/1286]

20.7.2017   
               
               
                  SK
               
               
                  Úradný vestník Európskej únie
               
               
                  L 189/5
               
            ROZHODNUTIE SPOLOČNÉHO VÝBORU EHP
      č. 3/2016
      z 5. februára 2016,
      ktorým sa mení príloha I (Veterinárne a fytosanitárne záležitosti) k Dohode o EHP [2017/1286]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie rozhodnutie Komisie (EÚ) 2015/261 zo 6. februára 2015, ktorým sa menia rozhodnutia 2010/470/EÚ a 2010/471/EÚ, pokiaľ ide o požiadavky na veterinárne osvedčovanie na účely obchodovania so spermou, vajíčkami a embryami koní (Equinae) v Únii a ich dovozu do Únie (1), sa má začleniť do Dohody o EHP.
               
            
                  (2)
               
               
                  Toto rozhodnutie sa týka právnych predpisov, ktoré sa vzťahujú na živé zvieratá okrem rýb a živočíchov akvakultúry a na živočíšne produkty, akými sú napríklad vajíčka, embryá a spermie. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa preto neuplatňuje na Island.
               
            
                  (3)
               
               
                  Toto rozhodnutie sa týka právnych predpisov o veterinárnych záležitostiach. Právne predpisy veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (4)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V kapitole I časti 4.2 prílohy I k Dohode o EHP sa bod 93 (rozhodnutie Komisie 2010/470/EÚ) mení takto:
      
                  1.
               
               
                  Dopĺňa sa tento text:
                  „, zmenené týmito právnymi predpismi:
                  
                              —
                           
                           
                              
                                 32015 D 0261: vykonávacie rozhodnutie Komisie (EÚ) 2015/261 zo 6. februára 2015 (Ú. v. EÚ L 52, 24.2.2015, s. 1).“
                           
                        
            
                  2.
               
               
                  Text úpravy sa nahrádza takto:
                  „Pod dátumom ‚30. september 2014‘ sa v článku 2 písm. a) a písm. d) bod i) pre štáty EZVO rozumie ‚25. február 2015‘. Pod dátumom ‚1. október 2014‘ sa v článku 2 písm. b) a písm. d) bod ii) pre štáty EZVO rozumie ‚26. február 2015‘. Pod dátumom ‚31. august 2010‘ sa v článku 2 písm. b), písm. c) a písm. d) bod ii) pre štáty EZVO rozumie ‚1. júl 2011‘. Pod dátumom ‚1. september 2010‘ sa v článku 2 písm. c) a písm. d) bod ii) pre štáty EZVO rozumie ‚2. júl 2011‘.
                  Pod dátumom ‚31. august 2010‘ sa v článku 4 písm. a) a písm. b) pre štáty EZVO rozumie ‚1. júl 2011‘. Pod dátumom ‚1. september 2010‘ sa v článku 4 písm. b) pre štáty EZVO rozumie ‚2. júl 2011‘.“
               
            Článok 2
      Znenie vykonávacieho rozhodnutia (EÚ) 2015/261 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 6. februára 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 5. februára 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 52, 24.2.2015, s. 1.
      
         (*1)  Ústavné požiadavky neboli oznámené.